Administrasjonsnivået (道) var under Qing-dynastiet den lokale representant for Administrasjonssekretariatet (布政司) (engelsk ) og Konstabulariet (按察司), og lå mellom provinsnivå (省) og bynivå (府). Hovedoppgaven var utøvelse av politi- og domstolsmyndighet, men kunne også ha andre oppgaver i henhold til lokale forhold og særegne behov, og hadde også oppsyn med elver og kanaler, fiskerier og utøvde tollmyndighet. De fleste Daotai-myndigheter hadde også ansvaret for å stille tropper, som ble benyttet til patruljering i sysselområdet. Shanghai Daotai hadde i tillegg myndighet til å kommandere ordinære regimenter (såkalte ) innenfor sitt eget administrasjonsområde. Selv om Shanghai Daotai var et sivilt organ, så hadde embetet faktisk en viss militær myndighet.